《昨方为桑麦说苦今日忽喜得雨》
宋代·陈著

连日南风雨不成，今朝忽有洗檐声。春膏唤起地元气，仁脉流檐天本情。

桑妇惊传二叶迸，田翁痴望两歧生。穷阎系命皆蚕麦，最是难供急急征。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。